მავრიტანული სამზარეულო
მავრიტანული სამზარეულო( არაბ. المطبخ الموريتانية) — დასავლეთ აფრიკული ქვეყნის, მავრიტანიის სამზარეულო გამოირჩევა თავისთავადობით. ქვეყანას აქვს მდიდარი კულტურული მრავალფეროვნება, რაც მის ტრადიციულ სამზარეულოში აისახება. თითოეული მხარე საკუთარი კულინარიული თავისებურებით გამოირჩევა, იქნება ეს უდაბნო, სადაც ძირითადად მომთაბარე ცხოვრების წესს მისდევენ, თუ სანაპირო მხარე, სადაც მეთევზეობას დიდი ადგილი უჭირავს ადგილობრივი მოსახლეობის ცხოვრებაში. რეგიონების მიხედვით კერძები საკმაოდ განსხვავდება. საკვების ტიპი, რომელსაც მავრიტელები მიირთმევენ, დიდად არის დამოკიდებული ადგილსა და ეთნიკურ ჯგუფზე. ჩრდილოეთში, საკვების უფრო შეზღუდული მრავალფეროვნებაა და თავად საკვები, როგორც წესი, უფრო მსუბუქია, ვიდრე სამხრეთით, მომთაბარე მავრების გავლენის გამო. მავრები დიდწილად ეყრდნობოდნენ საკვებს, რომელიც დიდხანს ინახებოდა მოგზაურობის დროს და საჭირო არ იყო მოყვანა. ეს ზღუდავდა მათი რაციონის მრავალფეროვნებას. ჩრდილოეთში მავრიტანელები ძირითადად ხორცს, ბრინჯსა და კუსკუსს მიირთმევენ. სამხრეთით, თევზის, ბოსტნეულისა და სხვადასხვა ხილის სიმრავლეა, ძირითადად კლიმატის პირობებითაა გამოწვეული.. მავრიტანიის ჩრდილოეთი მხარე მშრალია. სამხრეთით წყლის რესურსია მდინარე სენეგალი ასევე ნალექების საშუალო წლიური რაოდენობა. საშუალო ეს გარემო ბევრად ხელსაყრელია მეურნეობისთვის, რაც ხელს უწყობს ხილისა და ბოსტნეულის მრავალფეროვნებას. ქვეყნის კულინარიულ განვითარებაზე დიდი გავლენა მოახდინა ჩრდილოეთიდან მაროკოს და სამხრეთით სენეგალის სამზარეულოებმა. ისტორიულად დღევანდელი მავრიტანიის ტერიტორიაზე მყოფი არაბი და აფრიკელი ხალხები, მომთაბარე ცხოვრებას ეწეოდნენ. ასეთი ცხოვრების წესმა ქვეყნის კულინარიულ ტრადიციებზე თავისი გავლენა მოახდინა. საფრანგეთის კოლონიურმა გავლენამ (მავრიტანია კოლონია იყო 1960 წლამდე) ასევე საკუთარი წვლილ შეიტანა შედარებით იზოლირებული ქვეყნის სამზარეულოს განვითარებაში. ადგილობრივი სამზარეულოს ძირითადი პროდუქტებია: ბრინჯი, ცხვრის და თხის ხორცი. ტრადიციულად, კერძებს ერთად მიირთმევენ. ულუფები სუფრასთან ძირითადად მიაქვთ დიდი ლანგრით. სუფრასთან მსხდომები საკვებს მიირთმევენ ხელით. ისლამის კანონების თანახმად, ქვეყანაში ალკოჰოლი აკრძალულია და მისი გაყიდვა ძირითადად მხოლოდ სასტუმროების რესტორნებით  შემოიფარგლება. პოპულარულია პიტნის ჩაი, რომელსაც ხშირად მიირთმევენ.   მას ასხამენ სიმაღლიდან, ქაფი რომ მოიკიდოს. დედაქალაქში არის მაროკოული, ჩინური, ლიბანური, იტალიური და ფრანგულ რესტორნები.  